Kumpulan Lapan

G8 (Kumpulan Lapan) adalah kumpulan yang dianggotai lapan buah negara, iaitu: Amerika Syarikat, Itali, Jepun, Jerman, Kanada, Perancis, Russia, dan United Kingdom. Bersama-sama, negara-negara ini merupakan lebih kurang 65% daripada ekonomi dunia.  G8 mengadakan persidangan kemuncak politik antara ketua-ketua negara dengan pegawai-pegawai antarabangsa setiap dua tahun, selain persidangan-persidangan subsidiari dan penyelidikan dasar. 

Jawatan presiden G8 mengikut giliran setiap tahun. Bagi tahun 2007, jawatan ini dipegang oleh Jerman, dan sebuah persidangan kemuncak diadakan di Heiligendamm dari 6 Jun ke 8 Jun. Presiden Suruhanjaya Eropah juga menghadiri persidangan kemuncak G8.

Latar dan sejarah 
Negara-negara G8 berpunca daripada krisis minyak 1973 dan kemelesetan sejagat yang kemudian. Masalah-masalah ini menyebabkan Amerika Syarikat membentuk Kumpulan Perpustakaan, sebuah kumpulan pegawai kewangan kanan dari Amerika Syarikat, Eropah, dan Jepun, untuk membincangkan persoalan-persoalan ekonomi.

Pada tahun 1975, Valéry Giscard d'Estaing, Presiden Perancis, menjemput ketua-ketua negara dari enam buah negara demokrasi perindustrian ke sebuah persidangan kemuncak di Rambouillet dan mencadangkan mesyuarat-mesyuarat yang tetap. Peserta-pesertanya bersetuju dengan sebuah mesyuarat tahunan yang diadakan di bawah sistem presiden mengikut giliran dan dengan itu, membentuk apa yang digelar Kumpulan Enam (G6) yang terdiri daripada Amerika Syarikat, Itali, Jepun, Jerman Barat, Perancis, dan United Kingdom. Pada persidangan kemuncak tahunan yang kedua di Puerto Rico, kumpulan ini menjadi Kumpulan Tujuh (G7) apabila Kanada mengambil bahagian atas permintaan Gerald Ford, Presiden Amerika Syarikat, pada tahun 1976. Kesatuan Eropah telah menghadiri mesyuarat-mesyuaratnya sejak ia dijemput buat pertama kali oleh United Kingdom pada tahun 1977. .

Persidangan kemuncak G6/7/8 
Tempat persidangan kemuncak bertukar-tukar setiap tahun antara ahli-ahli negara mengikut susunan berikut: Perancis, Amerika Syarikat, United Kingdom, Jerman, Jepun, Itali, Kanada, Rusia, iaitu berdasarkan susunan negara menyertai kumpulan ini. Beribu-ribu wartawan datang ke persidangan ini untuk membuat liputan tentang pemimpin-pemimpin yang paling berkuasa di dunia.

Lihat juga 
 Forum Sosial Dunia
 Anti-globalisasi
 Negara-negara perindustrian G20
 Negara-negara membangun G20
 G33
 Forum untuk Masa Depan: Mesyuarat G8 mengenai pembaharuan Timur Tengah 
 8 Negara Membangun (D8), sekumpulan yang terdiri daripada lapan buah negara membangun Muslim yang besar
 J8
 G11, sekumpulan yang terdiri daripada sebelas negara membangun

Rujukan

Pautan luar 

Pertubuhan antarabangsa